b'\n_START_ARTICLE_\nSnije\xc5\xbenica (geomorfologija)\n_START_PARAGRAPH_\nSnije\xc5\xbenica (ledenica) je vrsta kr\xc5\xa1kih jama u gorskim predjelima u koje se tijekom zime usljed nanosa vjetrom nagomilava snijeg. Zbog slabe cirkulacije zraka zadr\xc5\xbeava se tijekom cijele godine.  Kroz povijest bile su izvor pitke vode sto\xc4\x8darima na planinama uz Jadransko more, te izvor leda za potrebe ugostitelja uz obalu koji su dobavljali ledari. Najpoznatiji su bili ledari iz Makarske koji su led donosili na magarcima s Biokova.'